Brucellosis	
Bang-kór, máltai láz, unduláló láz, BNO10: A23	
1. Kórokozó:	Brucella melitensis (hazánkban nem fordul elő), B. abortus, B. suis, B. canis.	
2. Teendők a beteggel	
2.1. Jelentés:	Bejelentésre kötelezett a valószínűsíthető és a megerősített eset. Egy megbetegedést csak egyszer kell bejelenteni. Értesíteni kell a fertőzés helye szerint illetékes hatósági állatorvost is.	
	2.1.1. Esetek osztályozása	
	Gyanús eset	---	
	Valószínűsíthető eset
	Teljesülnek a klinikai feltételek és fennáll az epidemiológiai kapcsolat.	
	Megerősített eset
	Teljesülnek a klinikai és laboratóriumi feltételek.	
	2.1.2. Feltételek	
	Klinikai kritérium	Akinél láz jelentkezik
és az alábbi hét tünet közül legalább egy:
- izzadás (heves, kellemetlen szagú, különösen éjszaka jelentkező),
- hidegrázás,
- izületi fájdalom,
- gyengeség,
- depresszió,
- fejfájás,
- anorexia.	
	Epidemiológiai kritérium	Az alábbi három epidemiológiai kapcsolat legalább egyike:
- szennyezett élelmiszerrel/ivóvízzel való érintkezés,
- fertőzött állat tejének vagy tejtermékeinek fogyasztása,
- állatról emberre terjedő fertőzés, közvetlen érintkezés fertőzött állatokkal, váladékaikkal, pl. ellésnél, vágóhídon.	
	Laboratóriumi kritérium	Az alábbi három feltétel legalább egyike:
- Brucella spp. izolálása klinikai mintából (gyanú esetén is BSL-3 szintű laboratóriumban),
- Brucella spp. nukleinsav kimutatása,
- Brucella spp-vel szembeni specifikus ellenanyagok kimutatása. 	
2.2. Elkülönítés:	Nem szükséges. A szakszerű antibiotikus gyógykezelés érdekében a beteget az akut szakban kórházba kell utalni.	
2.3. Mikrobiológiai vizsgálat:	2.3.1.Klinikai mikrobiológiai diagnosztikai vizsgálat:	Kötelező.	
	2.3.2.Járványügyi érdekből végzett mikrobiológiai diagnosztikai vizsgálat:	Kötelező. Beküldendő alvadásgátló nélkül vett vérminta a járványügyi feladatok ellátására kijelölt mikrobológiai laboratóriumba immunszerológiai vizsgálatra. Akut szakban ajánlott nyirokcsomó, csontvelőminta beküldése tenyésztés és PCR-vizsgálat céljából az ÁNTSZ-OEK Veszélyes Kórokozók Nemzeti Referencia-laboratóriumába.	
	2.3.3.Felszabadító vizsgálat:	Nem szükséges.	
2.4. Fertőtlenítés:	Nem szükséges.	
3. Teendők a beteg környezetében	
3.1. A beteggel kontaktusba kerültek felkutatása:	Nem szükséges.	
3.2. Járványügyi érdekből végzett mikrobiológiai szűrővizsgálat:	A fertőzésnek kitett dolgozóktól megbetegedésük esetén akkor is vért kell küldeni agglutinációs vizsgálatra a járványügyi feladatok ellátására kijelölt mikrobiológiai laboratóriumba, ha a típusos tüneteik miatt a brucellosis gyanúja egyébként nem merülne fel.	
3.3. Járványügyi megfigyelés:	Azon személyek járványügyi megfigyelése szükséges, akik a beteggel közös forrásból exponálódtak, és a tünetek jelentkezése esetén el kell kezdeni célzott terápiájukat.	
3.4. Postexpozíciós profilaxis:	Nem szükséges. 	
3.5. Fertőzőforrás-kutatás:	Kötelező. Az eredményről a területileg illetékes hatósági állatorvost értesíteni kell.	
3.6. A terjesztő közeg felderítése:	Kötelező. 	
3.7. Egyéb intézkedések:	A fertőzőforrás-kutatásnak és a terjesztő közeg felderítésének eredményéről az élelmiszerlánc-biztonsági hatóságot (élelmiszer), vagy az egészségügyi szolgáltatót (vér, anyatej, transzplantátum) haladéktalanul értesíteni kell.